Diari Oficial de la Generalitat Valenciana


Sumari del DOGV 5472, del 16-03-2007 (2007/3013)

ORDE de 26 de febrer de 2007, de la Conselleria de Benestar Social, per la qual es convoca el Premi Periodístic CONVIURE.
-------------------------------------------------------------------------------------------------------------------------

### Dades del document

Número de DOGV
:   5472

Data del DOGV
:   16-03-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/3013


Data del document
:   27-02-2007

Organisme emissor
:   Conselleria de Benestar Social

Tipus de document
:   Ordre

Correcció d'errades

 Descriptors 

:   * indústria de programes
    * premi cultural
    * distinció honorífica
    * indústria audiovisual
    * professió de la comunicació
    * integració dels migrants

La Direcció General d'Immigració és l'òrgan directiu de la Conselleria de Benestar Social, a qui correspon, segons Decret 120/2003, d'11 de juliol, del Govern Valencià pel qual s'aprova el Reglament Orgànic i Funcional de la Conselleria de Benestar Social, desenrotllat per l'Orde de 23 de juny de 2006, de la Conselleria de Benestar Social, reforçar les polítiques del Consell de la Generalitat en matèria d'integració de la immigració en els àmbits educatiu, laboral, sanitari i de vivenda.
A fi de promoure i incentivar la integració social de la creixent població immigrant al si de la Comunitat Valenciana i, tenint en compte el destacat paper que exercixen els distints mitjans de comunicació, com a factor d'acostament i de sensibilització social del dos col·lectius implicats, com ara, població autòctona i immigrants, a proposta de la Direcció General d'Immigració s'inclou entre les seues activitats la convocatòria del concurs periodístic CONVIURE, en la seua III Edició, per a fomentar entre la ciutadania els valors de la solidaritat davant del fenomen de la immigració, i per a complir amb este fi:
ORDENE
Article 1. Objecte
És objecte de la present orde la convocatòria del Premi Periodístic CONVIURE en la seua III Edició i l'aprovació de les bases per les quals es regirà la convocatòria, que figuren en l'annex I.
Article 2. Termini de presentació de sol·licituds i resolució de la convocatòria.
El termini de presentació de sol·licituds, acompanyades dels corresponents treballs, començarà a partir de l'endemà de la publicació d'esta convocatòria en el Diari Oficial de la Comunitat Valenciana i finalitzarà el 16 d'octubre de 2007.
L'últim dia per a resoldre els premis serà el 15 de novembre de 2007.
Els treballs presentats pels aspirants als premis hauran d'haver sigut publicats necessàriament entre l'1 de gener i el 30 de setembre de 2007.
Article 3. Finançament
Els premis comptaran amb una dotació màxima de 12.500 euros, que serà abonada a càrrec de l'aplicació pressupostària 13.43.81.090.39.8, Línia T6301, del pressupost de la Generalitat per a l'any 2007.
DISPOSICIÓ FINAL PRIMERA
La present orde entrarà en vigor l'endemà de la seua publicació en el Diari Oficial de la Comunitat Valenciana.
DISPOSICIÓ FINAL SEGONA
D'acord amb el que establixen els articles 107, 116 i 117 de la Llei 30/92, de 26 de novembre, del Règim Jurídic de les Administracions Públiques i Procediment Administratiu Comú i els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, la present Orde que posa fi a la via administrativa, podrà ser recorreguda potestativament en reposició o bé caldrà plantejar directament recurs contenciós administratiu en els terminis i davant dels òrgans que s'indiquen a continuació:
Primer. El recurs de reposició haurà d'interposar-se davant de la consellera de Benestar Social en el termini d'un mes a comptar des de l'endemà de la seua publicació.
Segon. El recurs contenciós administratiu haurà de presentar-se davant del Tribunal Superior de Justícia de la Comunitat Valenciana en el termini de dos mesos des de l'endemà a la seua publicació.
València, 26 de febrer de 2007
La consellera de Benestar Social
ALICIA DE MIGUEL GARCÍA
ANNEX I
Bases per a la concessió de la III Edició del Premi Periodístic CONVIURE.
Primera. Participants
Podran participar-hi les persones físiques o jurídiques dedicades a l'activitat periodística, tant gràfica com audiovisual, que exercisquen la seua labor en l'àmbit de la Comunitat Valenciana o que compten amb edicions per a esta, podent presentar un màxim de dos treballs per modalitat, relacionats amb el motiu de la convocatòria, publicats entre l'1 de gener i el 30 de setembre de 2007, en valencià o castellà, indistintament. Les obres hauran de ser rigorosament originals en tota la seua extensió.
Segona. Condicions tècniques de les obres
1. El tema serà la integració dels immigrants, en qualsevol de les seues facetes i es valorarà, a més de la qualitat de l'obra, la utilització d'un llenguatge tolerant, positiu i obert a la multiculturalitat.
2. El jurat valorarà els anteriors criteris de la manera següent:
- Al criteri "qualitat de l'obra" li podrà atorgar una puntuació entre 0 i 25 punts.
- Al criteri "utilització d'un llenguatge tolerant, positiu i obert a la multiculturalitat" li podrà atorgar una puntuació entre 0 i 75 punts.
3. Les obres presentades, tant en suport paper com a audiovisual, no excediran els estàndards de duració habituals en este tipus de documents periodístics.
Tercera. Sol·licituds
1. El termini de presentació de sol·licituds començarà l'endemà de la seua publicació en el DOCV, finalitzant el 16 d'octubre de 2007, i es podran realitzar per correu o personalment en la seu de la Conselleria de Benestar Social (passeig de l'Albereda, 16, 46708-València) o en qualsevol dels llocs que amb caràcter general reconeix l'article 38.4 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú.
2. Les sol·licituds hauran de formalitzar-se en els models inclosos en els annexos II i III de la present orde, i aniran acompanyades dels originals o fotocòpies compulsades dels documents següents:
a) Document nacional d'identitat (DNI), si el sol·licitant és persona física.
b) Codi d'identificació fiscal (CIF), si el sol·licitant és persona jurídica. En este cas, a més, haurà d'acompanyar el document públic que acredite la seua constitució, així com el DNI i la documentació que acredite la representació que posseïx el firmant de la sol·licitud.
c) Document que acredite l'exercici de la seua labor periodística en l'àmbit de la Comunitat Valenciana o que compten amb edicions per a esta, d'acord amb el que preveu la base primera d'esta convocatòria.
d) Acreditació que l'empresa editora compta amb els corresponents drets sobre els treballs presentats (contractes, autoritzacions, etc.)
e) D'acord amb el que disposa l'article 14.1 e) Llei 38/2003 de 17 de novembre, General de Subvencions, els beneficiaris hauran d'acreditar que es troben al corrent en el compliment de les seues obligacions tributàries i davant de la Seguretat Social.
f) Cinc exemplars de cada treball presentat, en el mateix suport que han sigut publicats o editats: paper, cassette d'àudio, cinta de VHS o CD, continguts en sobre gran i tancat, que figurarà en l'exterior d'este Primer Premi Periodístic CONVIURE.
g) Dades dels treballs presentats, segons imprés normalitzat (annex III)
h) Declaració responsable, quan corresponga, del compliment de la normativa sobre integració laboral de persones amb discapacitat o l'exempció d'esta obligació, en virtut del que disposa l'article 7 de la Llei 11/2003, de 10 d'abril de la Generalitat, sobre l'Estatut de les Persones amb Discapacitat i l'article 38.1 de la Llei 13/1982, de 7 d'abril, d'Integració Social dels Minusvàlids.
i) Declaració responsable del beneficiari, quan corresponga, de l'acreditació del compliment d'obligacions de reintegrament de subvencions per deutes amb l'administració.
Quarta. Resolució del concurs
1. D'acord amb la Resolució de 30 de gener de 2001, del conseller de Benestar Social, sobre delegació de l'exercici de competències en determinats òrgans de la Conselleria, la competència per a resoldre la present convocatòria correspon a la directora general d'Immigració per delegació de la consellera de Benestar Social, amb el veredicte previ vinculant del Jurat, una vegada examinats els treballs presentats.
2. El Jurat serà nomenat i presidit per la directora general d'Immigració i estarà format, a més de la presidenta, per cinc membres triats d'entre persones de reconegut prestigi en l'àmbit dels mitjans de comunicació.
3. La resolució del Jurat serà inapel·lable i es podran declarar desertes aquelles modalitats del premi que a criteri del jurat no s'ajusten a les bases o no reunisquen la qualitat suficient i no serà possible que recaiga en la mateixa persona més d'un premi.
4. La no resolució en termini de les sol·licituds produirà l'efecte desestimatori d'estes.
Quinta. Premis
1. Es concediran quatre premis de 3.125 euros cada u, corresponents a les quatre modalitats establides, com ara: premsa (impresa i digital), ràdio, televisió i fotografia. A més, es podran concedir mencions honorífiques, sense dotació econòmica, si la qualitat dels treballs presentats i no premiats ho meresqueren, a juí o consideració del jurat.
2. L'import del premi estarà subjecte a la retenció de l'Impost de la Renda de les Persones Físiques que marca la llei.
3. L'entrega dels premis tindrà lloc en acte públic que organitzarà la Direcció General d'Immigració, amb presència dels membres del Jurat i els autors guardonats.
El pagament de l'import corresponent als premis es realitzarà, a partir de la resolució, per transferència bancària a nom del beneficiari.
Sexta. Drets sobre les obres
Els treballs premiats seran cedits a la Direcció General d'Immigració, qui es reserva el dret a divulgar-los o difondre'ls públicament i reproduir-los, sense que per això els autors, als quals se'ls reconeix la propietat de les seues obres, meriten cap dret.
Sèptima. Acceptació de les bases
La participació en el concurs suposa la plena acceptació de les bases.